Vancouver Canucks

O **Vancouver Canucks** é un equipo de hóckey sobre xeo da cidade de Vancouver, o Canadá, que actualmente compite na NHL. Foi fundado en 1945 e competiu inicialmente na Pacific Coast Hockey League, ata que na tempada 1970-71 debutou na NHL, logo de ser aceptado pola competición xunto cos Buffalo Sabres.

O seu alcume *Canuck* é un termo coloquial para referirse a calquera persoa natural do Canadá.

## Pavillóns 
Os Canucks xogan os seus partidos como locais no Rogers Arena, un pavillón inaugurado en 1995 baixo o nome de **General Motors Place**, e con capacidade para máis de 18.890 espectadores para os partidos dos Canucks. O Rogers Arena foi tamén a sede da competición de hóckey sobre xeo nos Xogos Olímpicos de Inverno de 2010. O pavillón é propiedade e é operado por Canucks Sports & Entertainment. Antes de trasladarse ao Rogers Arena, o equipo xogaba os seus partidos como local no Pacific Coliseum, en Hastings Park, durante 25 anos. O Pacific Coliseum ten actualmente capacidade para 16.281 para partidos de hóckey sobre xeo, mentres que a súa capacidade cando foi inaugurado era de 15.713 espectadores. Durante os Xogos Olímpicos de Inverno de 2010 foi sede da competición de patinaxe artística e patinaxe de velocidade sobre pista curta. Actualmente o Pacific Coliseum é a casa dos Vancouver Giants, equipo de hóckey sobre xeo que compite na Western Hockey League.

Despois do traslado do equipo ao Rogers Arena, a media desespectadores aumentou notablemente, dos 13.932 espectadores de 1995 no Pacific Coliseum pasouse a unha media de 17.795 no novo pavillón ao ano seguinte. Os anos seguintes ao traslado a media de espectadores foi diminuíndo ata os 14.642 espectadores do ano 2000 (asistencia mínima no Rogers Arena). Dende o cambio de milenio a audiencia media aos partidos dos Canucks non deixou de medrar, sendo a máis alta da NHL na 2010-11 con 18.860 espectadores. na tempada 2012-13 rexistrouse a mellor entrada nunha tempada do equipo con 18.947 espectadores.

Ficheiro:Pacificcoliseum.jpg|O Pacific Coliseum, fogar dos Canucks entre 1970 e 1995.
Ficheiro:Rogers Arena.jpg|O Rogers Arena, fogar actual dos Canucks.

## Xogadores 
### Números retirados 
[miniatura|right|400px|Game-worn jerseys belonging to [Wayne Maki, Pavel Bure and Glen Hanlon on display at Rogers Arena.]]

;**Notes:**
* 1 *Bure levou o número 10 en cinco das súas sete tempadas en Vancouver. Vestiu tamén o número 96 durante a tempada 1995–96 e 1996–97 antes de vestir outra vez o número 10 na tempada 1997–98.*
* 2 *Gretzky nunca xogou para a franquía. O seu dorsal 99 foi retirado de todos os equipos da Liga pola NHL.*

#### Números fóra de circulación 
Aínda que non están oficialmente retirados, os seguintes números non son empregados polos Canucks:

* **11** - Wayne Maki, LW, 1970–1973, fóra de circulación dende a súa morte a causa dun tumor cerebral o 1 de maio de 1974. Mark Messier (C, 1997–2000) é o único xogador dos Canucks que levou este número dende aquela.
* **28** - Luc Bourdon, D, 2006–2008, fóra de circulación dende a súa morte nun accidente de moto o 29 de maio de 2008. Levou o número 4 na tempada 2006-07.
* **37** - Rick Rypien, C, 2005-2010, fóra de circulación dende o seu suicidio o 15 de agosto de 2011. Levou o número 15 na tempada 2005-07.

### *Hall of Fame* 
## Notas 
## Véxase tamén 
### Bibliografía 
* 

### Ligazóns externas 
* Web oficial do equipo, en inglés